Številka: 478-25/2016/27(206)

Datum: 9. 6. 2016

**OBČINSKEMU SVETU**

**OBČINE TRŽIČ**

**ZADEVA: Ukinitev statusa javnega dobra**

V skladu z 29. členom Zakona o lokalni samoupravi (Uradni list RS, št. št. 94/07 – uradno prečiščeno besedilo, 76/08, 79/09, 51/10, 40/12 – ZUJF in 14/15 – ZUUJFO) in 18. členom Statuta Občine Tržič (Uradni list RS, št. 19/13), vam pošiljam v obravnavo in sprejem točko:

|  |
| --- |
| **UKINITEV STATUSA JAVNEGA DOBRA** |

V skladu z 21. členom Statuta Občine Tržič in 53. člena Poslovnika Občinskega sveta Občine Tržič bo kot poročevalec na seji Sveta in delovnih teles sodeloval:

Tomaž Ropret, univ. dipl. prav., višji svetovalec.

**PREDLOG SKLEPA:**

1. **Sprejme se sklep o ukinitvi statusa javnega dobra na nepremičninah s parc. št. 1000/5 k.o. 2141 – Podljubelj in parc. št. 894/2 k.o. 2145 – Leše, kar se objavi v Uradnem listu Republike Slovenije.**
2. **Pri nepremičninah iz 1. točke tega sklepa se v zemljiški knjigi izbriše status javnega dobra in se zanje vknjiži lastninska pravica na ime Občina Tržič, Trg svobode 18, Tržič, matična številka 5883547000.**

**mag. Borut Sajovic**

**ŽUPAN**

**OBRAZLOŽITEV:**

Pri nepremičnini parc. št. 1000/5 k.o. 2141 – Podljubelj je v zemljiški knjigi kot lastnik vknjiženo Javno dobro, pri nepremičnini parc. št. 894/2 k.o. 2145 – Leše pa Javno dobro v lasti Občine Tržič. Navedeni nepremičnini ne služita več namenu javnega dobra, ker v naravi predstavljata funkcionalni zemljišči.

Nepremičnina parc. št. 1000/5 k.o. 2141 – Podljubelj predstavlja funkcionalno zemljišče ob stavbi na naslovu Podljubelj 287a, Tržič (bivši TGT), nepremičnina parc. št. 894/2 k.o. 2145 – Leše pa predstavlja funkcionalno zemljišče ob stavbi na naslovu Paloviče 12, Tržič. Občina Tržič je prejela vlogo za odkup navedenih zemljišč in bosta v nadaljevanju predmet prodaje. Nepremičnini sta uvrščeni na načrt razpolaganja z nepremičnim premoženjem Občine Tržič za leto 2016.

Izvzem iz javnega dobra zgoraj navedenih nepremičnin je utemeljen, saj splošna raba teh nepremičnin ni več potrebna, poleg tega pa je izvzem iz javnega dobra pogoj za njihovo prodajo.

Priloge:

* osnutek sklepa o ukinitvi statusa javnega dobra,
* skice nepremičnin.

Pripravil:

Tomaž Ropret, univ. dipl. prav. Drago Zadnikar, spec.,

višji svetovalec III DIREKTOR OBČINSKE UPRAVE

Na podlagi 23. člena Zakona o graditvi objektov (Ur. l. RS, št. 102/04 – uradno prečiščeno besedilo, 14/05 – popr., 92/05 – ZJC-B, 93/05 – ZVMS, 111/05 – odl. US, 126/07, 108/09, 61/10 – ZRud-1, 20/11 – odl. US, 57/12, 101/13 – ZDavNepr, 110/13 in 19/15), 29. člena Zakona o lokalni samoupravi (Ur. l. RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF in 14/15 – ZUUJFO) in 18. člena Statuta Občine Tržič (Uradni list RS, št. 19/13) je Občinski svet Občine Tržič na \_\_. redni seji dne \_\_\_\_\_\_\_\_\_\_ sprejel naslednji

**SKLEP**

**O UKINITVI STATUSA JAVNEGA DOBRA**

1.

Ukine se status javnega dobra na nepremičninah:

* parc. št. 1000/5 k.o. 2141 – Podljubelj,
* parc. št. 894/2 k.o. 2146 – Kovor.

3.

Nepremičnini iz 1. točke tega sklepa prenehata imeti status javnega dobra in postaneta last Občine Tržič, Trg svobode 18, 4290 Tržič, matična številka 5883547000.

4.

Ta sklep začne veljati naslednji dan po objavi v Uradnem listu Republike Slovenije.

Št. 478-25/2016/\_\_(206)

V Tržiču, dne \_\_\_\_\_\_\_\_\_\_\_\_\_\_

 Župan Občine Tržič

 Mag. Borut Sajovic